സ്പ്രിംഗ്ഫീൽഡ്, ഇല്ലിനോയി

അമേരിക്കൻ ഐക്യനാടുകളിലെ സംസ്ഥാനങ്ങളിലൊന്നായ ഇല്ലിനോയിയുടെ തലസ്ഥാനവും സൻഗമോൺ കൌണ്ടിയുടെ കൌണ്ടി സീറ്റുമാണ് സ്പ്രിംഗ്ഫിൽഡ്. ഈ നഗരത്തിലെ ജനസംഖ്യ 2010 ലെ യു.എസ്. സെൻസസ് പ്രകാരം 116,250 ആയി കണക്കാക്കിയരിക്കുന്നു. സംസ്ഥാനത്തെ ആറാമത്തെ ജനത്തിരക്കേറിയ നഗരമാണ് സ്പ്രിംഗ്ഫീൽഡ്. മദ്ധ്യ ഇല്ലിനോയിയിലെ ഏറ്റവും വലിയ പട്ടണമാണിത്.  2013 ൽ നഗരത്തിലെ ജനസംഖ്യ 117,006 ആയി വർദ്ധിച്ചു. സ്പ്രിംഗ്ഫീൽഡ് മെട്രോപോളിറ്റൻ മേഖലയിലുൾപ്പെടുന്ന മെനാർഡ് കൌണ്ടി, സൻഗമോൺ കൌണ്ടി എന്നിവയുൾപ്പെടെ മേഖലയിലെ ആകെ ജനസംഖ്യ 211,700 ആണ്. 

ഇന്നത്തെ സ്പ്രിംഗ്ഫീൽഡ് മേഖലയിൽ 1810 ലാണ് യൂറോപ്പിൽ നിന്നുള്ള കുടിയേറ്റക്കാർ താമസമാക്കിത്തുടങ്ങുന്നത്. ആ സമയത്താണ് ഇല്ലിനോയി ഒരു സംസ്ഥാനമായി രൂപപ്പെടുന്നത്. 1837 മുതൽ 1861 വരെയുള്ള കാലഘട്ടത്തിൽ മുൻ അമേരിക്കൻ പ്രസിഡൻറ് അബ്രഹാം ലിങ്കൺ ഇവിടെ താമസക്കാരനായിരുന്നു. 

നഗരപരിധിക്കുള്ളിലായി അബ്രഹാം ലിങ്കൻറെ പ്രസിഡൻഷ്യൽ മ്യൂസിയം, 1837 മുതൽ 1861 വരെ അദ്ദേഹം വൈറ്റ് ഹൌസിലേയ്ക്കു പോകുന്നതു കാലം വരെ താമസിച്ചിരുന്ന  ഭവനം, ഓക്ക് റിഡ്ജ് സെമിത്തേരിയിലുള്ള അദ്ദേഹത്തിൻറ ശവകുടീരം, മെനാർഡ് കൌണ്ടിയിലുള്ള പുതുക്കിപ്പണിത ന്യൂ സലെം വില്ലേജ് (1831 മുതൽ 1837 വരെയുള്ള കാലത്ത്) എന്നിവ സഞ്ചാരികളെ ആകർഷിക്കുന്ന സ്ഥലങ്ങളാണ്. 

 അവലംബം 

വർഗ്ഗം:ഇല്ലിനോയിലെ നഗരങ്ങൾ